బాబీ (1938 సినిమా)

బాబీ 1938, డిసెంబరు 17న ఫ్రాంజ్ ఓస్టెన్ దర్శకత్వంలో హిందీ కుటుంబ కథా చలనచిత్రం. శారదిండు బండియోపాధ్యాయ్ రాసిన "బిషర్ ధోన్" అనే బెంగాలీ చిన్న కథ ఆధారంగా రూపొందించబడిన ఈ చిత్రంలో  పైడి జైరాజ్, రేణుకాదేవి, మాయదేవి, వి.హెచ్. దేశాయ్ తదితరులు నటించారు. యుక్తవయసులోనే వితంతువులైన వారిపట్ల భారతీయ సమాజం ఎలాంటి వైఖరిలో ఉంటుంది,"పురుష-స్త్రీ సంబంధాలకు" సమాజంలో ఉన్న విధానం నేపథ్యంలో ఈ చిత్రం రూపొందించబడింది.

 కథ 
కిషోర్ (పైడి జైరాజ్) నైతికంగా విలువలు గల వ్యక్తి. తన స్నేహితుడు చనిపోతున్నప్పుడు, అతని భార్య బిమాల (మాయదేవి) బాగోగులు తాను చూసుకుంటానని కిషోర్ మాట ఇస్తాడు. బిమాల ఒంటరి, తనను చేరదీయడానికి కుటుంబం లేదు. దాంతో తనను వదినగా భావించి, కిషోర్ బిమాలను తన ఇంటికి తీసుకువస్తాడు. వారి బంధం గురించి సమాజంపై పలు రకాలుగా మాట్లాడుకుంటుంది. పొరుగింటిలో ఉన్న రేణు (రేణుకాదేవి) కిషోర్ ప్రేమిస్తాడు. రేణు తన తండ్రితో కలిసివుంటుంది. ధనవంతురాలైన రేణుని అనుపమ్ (రామశుకల్) వివాహం చేసుకోవాలనుకుంటుంది. అనుపమ్ బంధువైన బేలా (మీరా) కిషోర్‌పై ప్రేమను పెంచుకుంటుంది. రేణు నుండి కిషోర్ ను దూరం చేయడానికి కిషోర్, బిమాలా బంధం గురించి అనుపమ్ చెడుగా ప్రచారం చేయడంతో ఇద్దరి మధ్య మనస్పర్థలు వస్తాయి. చివరికి, అపార్థాలు తొలగి రేణు, కిషోర్ వివాహం జరుగుతుంది.

 నటవర్గం 
thumb|right|ఫిల్మీఇండియా (జనవరి, 1939) సినీపత్రికలో బాబీ సినిమా ఛాయాచిత్రాలు

 పైడి జైరాజ్
 రేణుకాదేవి
 మీరా
 మాయాదేవి
 నజీర్ అహ్మద్ ఖాన్
 పి.ఎఫ్. పితవాలా
 వి.హెచ్. దేశాయ్
 జ్ఞాన చంద్ర
 రామ షుకుల్
 అగాజని కాశ్మీరీ
 సరోజ్ బోర్కర్
 ప్రతిమా
 విమలాదేవి
 రాణిబాల
 లలితా డెబుల్కర్
 కె.బి. మంగాలే
 డి.వి. సర్వే

 సాంకేతికవర్గం 
thumb|thumbtime=41|బాబీ, 1938
 దర్శకత్వం: ఫ్రాంజ్ ఓస్టెన్
 నిర్మాత: బాంబే టాకీస్
 రచన: శారదిండు బండియోపాధ్యాయ్
 సంగీతం: సరస్వతిదేవి
 ఛాయాగ్రహణం: జోసెఫ్ విర్స్చింగ్, పరీంజా
 నిర్మాణ సంస్థ: బాంబే టాకీస్
 పంపిణీదారు: రామ్నిక్లాల్ మోహన్ లాల్ అండ్ కంపనీ, ముంబై

ఇతర వివరాలు 
 శారదిండు బండియోపాధ్యాయ్ బెంగాలీ కథా రచయిత. ఈయన సృష్టించిన కల్పిత డిటెక్టివ్, బయోమ్‌కేష్ బక్షి పాత్రలతో గుర్తింపు పొందాడు.
 హాస్యనటుడు వి.హెచ్. దేశాయ్ బొంబాయి టాకీస్‌లో చేరి ఈ సినిమాతో విజయాన్ని అందుకున్నాడు. ఇందులో రేణుకాదేవి తండ్రి పాత్రలో నటించాడు.
 ఈ చిత్రంలో రేణుకాదేవి కొత్తగా కనిపించింది.
 ఫిల్మీఇండియా సినీపత్రిక 1930 జనవరి, ఫిబ్రవరి సంచికల్లో బాబీ సినిమా గురించి, నటీనటుల గురించి ప్రశంసలతో వ్యాసాలు రాయబడ్డాయి.

 పాటలు 
సరస్వతిదేవి సంగీతం అందించిన ఈ చిత్రంలోని పాటలు ప్రజాదరణ పొందాయి. ఈ పాటలను రేణుకాదేవి, మీరా, సరోజ్ బోర్కర్, ఎస్. ఎన్. త్రిపాఠి పాడారు.

 పాటల జాబితా 
 క్రమసంఖ్య  పాటపేరు  గాయకులు 1 "Jhukee Aayi Re Badariya Sawan Ki" Renuka Devi 2 "Aaj Toh Anand Bhaye Krishna Aaye" Renuka Devi 3 "Ban Titli Ban Titli Main Phool Phool Par Jaati" Meera 4 "Ghar Aaye Sajan Laut Aaye Kun Bahane Pir Bulayein" Renuka Devi 5 "Hum Qaidi Haan Qaidi Tan Man Qaidi" Renuka Devi 6 "Man Murakh Kyun Diwana" Saroj Borkar 7 "Matwali Koyaliya Bole Ku Ku" Meera 8 "Nahin Dekh Behtar Sataana" S. N. Tripathi 9 "Patta Toota Daal Se" 10 "Phool Sajan Tum Mero Man Bhnwara" Renuka Devi 11 "Tai Tair Ri Jeevan Naiya" 12 "Phool Bagiya Tum Aana Bhanwara Rain Bhaye" Meera 13 "Nanhi Nanhi Bundiya Meh Ra Barse Jiya R Trse" Renuka devi

 మూలాలు 

ఇతర లంకెలు 
 
 యూట్యూబ్ బాబీ సినిమా

వర్గం:హిందీ-భాషా చలనచిత్రాలు
వర్గం:పైడి జైరాజ్ సినిమాలు